Den nordjyske amatør europamester Lucas Bjerregaard fra Frederikshavn debuterer torsdag blandt de professionelle, når han gør sin entre i en af golfsportens fire største turneringer, British Open.

Her får han følgeskab af rutinerede Thomas Bjørn, som mandag fik adgang til turneringen, da en af favoritterne Vikay Singh trak sig fra turneringen. 19-årige Lucas Bjerregaard kvalificerede sig til turneringen, da han vandt amatørernes EM sidste sommer. Lucas Bjerregaard går sin første runde på den kendte bane på Royal St. George torsdag eftermiddag. Frederikshavneren går efter planen ud kl. 13.48, og han går sammen med Trevor Immelman og Brendt Snedeker. I alt fire danskere er med i turneringen. Udover Lucas Bjerregaard og Thomas Bjørn er det Thorbjørn Olesen og Anders Hansen.